paragraph_text: Tijekom Francuske revolucije skulptura kralja je uništena, a trg preimenovan u Trg Revolucije (Place de la Révolution). Na njemu je 1793. godine postavljena giljotina i u naredne dvije i pol godine pogubljeno 1119 osoba, između ostalih: kralj Luj XVI., kraljica Marija Antoaneta, Charlotte Corday, Madame du Barry, Georges Danton, Antoine Lavoisier i Maximilien Robespierre. mini|lijevo|<center>Fontana riječne trgovine i navigacije, jedna od dvije na trgu iz 1840. god. Po okončanju jakobinskog terora 1795. godine trg je dobio sadašnje ime, a od 1830. godine Luj Filip, kralj-građanin, želio je na trg postaviti neutralan spomenik. Egipatski potkralj Muhamed Ali je obećao francuskoj vladi par drevnih egipatskih obeliska, od kojih je prvi i jedini stigao u Pariz u prosincu 1833. godine. Obelisk je star 3200 godina i potiče s ulaza u Luksorski hram. Obelisk je darovan u znak zahvalnosti za doprinose Jeana-Françoisa Champolliona u oblasti egiptologije i od 1836. godine stoji u središtu trga.